મલ્ટિસ્ટારર ફિલ્મો કરનાર રીતેશ દેશમુખની ફિલ્મ ‘બેન્જો’ થોડા સમય પહેલાં રિલીઝ થઇ. ફિલ્મમાં રીતેશનો રોલ વખણાયો. ‘ધમાલ’, ‘ડબલ ધમાલ’, ‘મસ્તી’ અને ‘ગ્રેટ ગ્રાન્ડ મસ્તી’ જેવી ઘણી ફિલ્મો કરી ચૂકેલો રીતેશ ‘બેન્જો’માં એક અલગ પાત્ર ભજવતો અને લીડ રોલમાં જોવા મળ્યો. આજકાલ મોટા ભાગના અભિનેતાઓની સોલો પ્રોજેક્ટ કરવાની ઇચ્છા હોય છે, પરંતુ રીતેશ કહે છે કે હું આ બાબતમાં થોડો અલગ છું અને મલ્ટિસ્ટારર ફિલ્મોને એન્જોય કરું છું. ‘મસ્તી’થી લઇને ‘ક્યા કૂલ હૈ હમ’ અને ‘હાઉસફૂલ’ બાદ તેની ફ્રેન્ચાઇઝી પણ આવી અને તમામમાં મને સારો રિસ્પોન્સ મળ્યો. હવે મને સોલો ફિલ્મ કરવાનો કોઇ ક્રેઝ નથી. હવે તો ઇન્ડસ્ટ્રીમાં આટલાં વર્ષો વીતી ગયાં. હવે લાગે છે કે જે પણ કરો, સારું કરો.